সংবাদ সম্মেলনে ড. ইফতেখারুজ্জামান বলেন, “গণশুনানির প্রেক্ষিতে তাৎক্ষণিকভাবে একধরণের প্রভাব সৃষ্টি হলেও দুদকের পক্ষে সারাদেশের সমস্ত প্রতিষ্ঠান সার্বক্ষণিক পর্যবেক্ষণ সম্ভব নয়। তাই সেবাপ্রদানকারী ও সেবাগ্রহীতাদের মধ্যকার আস্থার সংকট আরো কমিয়ে আনতে হলে সংশ্লিষ্ট প্রতিষ্ঠান ও ক্ষেত্রগুলোতে প্রতিষ্ঠান কর্তৃক অভ্যন্তরীণ নিয়ন্ত্রণ ও পরীবিক্ষণ ব্যবস্থা নিশ্চিত করতে হবে। পাশাপাশি দুদককেও খেয়াল রাখতে হবে যেন গণশুনানির এই কার্যক্রম আনুষ্ঠানিকতায় পর্যবসিত না হয়।”